**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

1. **Անունը, ազգանունը, զբաղեցրած պաշտոնը**` Ավագ Ավանեսյան՝ ՀՀ ֆինանսների նախարարի տեղակալ

**2. Գործուղման վայրը և ժամկետները`** Ֆրանսիայի Հանրապետություն, ք. Փարիզ, 2025թ. հունիսի 25-ից 27-ը ներառյալ:

**3. Հրավիրող կողմը**` Համաշխարհային բանկ:

**4. Գործուղման նպատակը՝** (աշխատանքային ո՞ր խնդրի լուծման համար էր նախատեսված գործուղումը)` մասնակցություն պարտքի կառավարման տասնհինգերորդ տարեկան համաժողովին:

**5. Քննարկված թեմաները՝**

1. Ֆինանսավորման զարգացումներն անկայուն աշխարհում,
2. Պարտքային ներկա մարտահրավերների լուծում՝ իրացվելիության աջակցության խթանում, պարտքի կառավարման բարելավում,
3. Պարտքի կայունության գնահատումը և պահպանումը անորոշ ժամանակներում,
4. Պարտք զարգացման դիմաց սվոփներ և բարձր վարկային վարկանիշով պարտքային գործիքներ. ե՞րբ են դրանք համարվում պարտքի կառավարման և զարգացման ֆինանսավորման լավ գործիքներ,
5. Վստահության ամրապնդում. թափանցիկությունը պարտքի կառավարման ոլորտում,
6. Արժութային ռիսկեր և այլ. ի՞նչ կարող են անել վարկատուներն ու վարկառուները՝ պարտքային պորտֆելների ռիսկերը մեղմելու համար,
7. Տեղական արժույթով պարտքի շուկաների զարգացում. տարածաշրջանային և ներքին պարտքի շուկաների մարտահրավերներն ու հնարավորությունները,
8. Մանրածախ պարտքային գործիքների (նոր) բումը. ֆինանսավորման հուսալի աղբյուր, թե՞ սոցիալական գործիք,
9. Թեմատիկ պարտատոմսեր և գործիքներ. կարո՞ղ են դրանք նվազեցնել ծախսերը և ավելի շատ ներդրողներ ներգրավել:

**6. Հանդիպումները, ելույթները, բարձրացված կամ քննարկված հարցերը՝** Համաժողովի նպատակն էր քննարկել պարտքի կառավարման վերաբերյալ քաղաքականությանը վերաբերող օրակարգը, քննարկել զարգացող երկրների առջև ծառացած ներկայիս մարտահրավերները պարտքի կառավարման առումով և խթանել գիտելիքների փոխանակումը մասնակիցների միջև: Այս տարվա համաժողովը կենտրոնացած էր պետական ​​պարտքի կառավարման որակի բարելավմանն ուղղված նորարարական լուծումների և գլոբալ ու տարածաշրջանային ցնցումները մեղմելու ռազմավարությունների քննարկման վրա: Հրավիրված էին պարտքային քաղաքականության մշակող պաշտոնյաներ, պարտքի կառավարման փորձագետներ, զարգացման գործընկերներ, տեխնիկական օգնություն տրամադրողներ: Ներկայացված թեմաների վերաբերյալ կազմակերպվել են պանելային քննարկումներ, որոնք ուղեկցվում էին հարց ու պատասխանի ձևաչափով։ Համաժողովի կազմակերպիչների խնդրանքով ներկայացրել եմ Հայաստանի պետական պարտատոմսերի մանրածախ վաճառքի համակարգը, ընդգծելով ոլորտում իրականացված նորարություններն ու մարտահրավերները:

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը՝**

Համաժողովի շրջանակներում որոշումներ չեն ընդունվել և փաստաթղթեր չեն ստորագրվել:

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները՝**

Համաժողովի ընթացքում Համաշխարհային բանկի, ինչպես նաև առանձին երկրների ներկայացուցիչների հետ պայմանավորվածություններ են ձեռք բերվել պարտքի կառավարման ոլորտում փորձի փոխանակման և համագործակցության խորացման վերաբերյալ:

**9. Ստորագրությունը, ամսաթիվը՝**

**Ավագ Ավանեսյան**

**02.07.2025թ.**

